Momentul în care cei doi frizeri aleargă să o salveze pe fetița de doar trei ani, lăsată nesupravegheată de mama ei, a fost surprins de camerele de supraveghere.
Pe imaginile înregistrate se vede cum aceasta aleargă pe stradă spre o intersecție aglomerată, în East Hartford. Șapte mașini au trecut pe acolo în doar câteva secunde.
Cei doi eroi au ajutat-o apoi pe fată să-și găsească mama, care se afla la o stație de autobuz, cu ochii în telefonul mobil. Femeia nici nu observase că fiica ei nu mai era lângă ea.
Poliția din East Hartford a lăudat gestul eroic al celor doi, într-o postare pe Facebook.
"Astăzi remarcăm reacția rapidă a lui Osvaldo Lugo și a lui Rafael Santana, de la LookSharp Barbershop. Acțiunea lor a salvat un copil mic care a plecat de lângă mama lui și a fugit spre Main Street.
Datorită lor, o potențială tragedie a fost evitată și o familie rămâne întreagă. Suntem incredibil de recunoscători pentru acești adevărați eroi!"
? Heroic Barbers to the Rescue! ? Today, we want to give a massive shoutout to the quick-thinking and brave duo,...
Posted by East Hartford Police Department on Tuesday 23 April 2024